Diari Oficial de la Generalitat Valenciana


Sumari del DOGV 8820, del 26-05-2020 (2020/3656)

Informació pública de la versió preliminar del Catàleg de proteccions i de l'Estudi ambiental i territorial estratègic.
-----------------------------------------------------------------------------------------------------------------------

### Dades del document

Número de DOGV
:   8820

Data del DOGV
:   26-05-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3656


Data del document
:   20-05-2020

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de la versió preliminar del Catàleg de proteccions i de l'Estudi ambiental i territorial estratègic. [2020/3656]  
La Junta de Govern Local, en la sessió celebrada el dia 20 de novembre de 2018, va acordar ordenar a la Regidoria d'Urbanisme la realització dels treballs de redacció del Catàleg de proteccions, de conformitat amb els termes en els quals es va sol·licitar la pròrroga del Document d'abast de l'estudi ambiental i territorial estratègic del Catàleg de proteccions del municipi d'Alacant, emés per la Comissió d'Avaluació Ambiental el dia 25 de maig de 2016.  
Amb data 19 de maig de 2020, la Junta de Govern Local ha acordat obrir un període d'informació pública, durant un termini de quaranta-cinc dies hàbils, mitjançant anuncis en el Diari Oficial de la Generalitat Valenciana i en premsa escrita de gran difusió; posar a la disposició del públic tota la documentació que integra la versió preliminar del Catàleg de proteccions, que inclou: estudi ambiental i territorial estratègic; memòria descriptiva i justificativa i normes; fitxes (seccions de patrimoni cultural, patrimoni natural i paisatge), plans, estudi de paisatge i memòria de viabilitat econòmica; i realitzar consultes a les administracions públiques afectades i a les persones interessades.  
El resolc tercer del referit acord, per aplicació del que es disposa en la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, va establir que l'obertura del període d'informació publica acordada i el tràmit de consultes també acordat, estan suspesos en virtut dels apartats 1 i 2 de la citada disposició.  
Per Decret de l'alcalde de data 21 de maig de 2020 s'ha acordat l'aixecament de la suspensió de tràmits en el procediment d'exposició al públic de la versió preliminar del Catàleg de proteccions del municipi d'Alacant, per les argumentacions i motivacions jurídiques i d'interés públic descrites en la part expositiva d'aquesta resolució.  
  
Per tant, en compliment d'aquest decret s'inicia el tràmit d'exposició al públic que es va establir en l'acord de la Junta de Govern Local del 19 de maig de 2020 durant un termini de 45 dies hàbils.  
  
Durant el termini indicat, es podran formular al·legacions i observacions, podent aportar tota mena de documentació o mitjans de prova que s'estimen adequats en el seu suport.  
La documentació podrà examinar-se en les dependències de l'Oficina d'Informació Urbanística, situada en la plaça de l'Ajuntament, núm. 5, en dies hàbils i en horari d'oficina, i en la pàgina web http://www.alicante.es.  
Cosa que es fa pública perquè se'n prenga coneixement, segons el que es preveu en l'article 53 i concordants de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Alacant, 20 de maig de 2020.- El vicesecretari de l'Ajuntament d'Alacant: Germán Pascual Ruiz-Valdepeñas.